நிர்மலா மிசுரா

நிர்மலா மிசுரா (Nirmala Mishra)(21 அக்டோபர் 1938 - 31 சூலை 2022) என்பவர் பெங்காலி மற்றும் ஒடியா திரைப்படப் பாடல்களைப் பாடும் இந்தியப் பாடகர் ஆவார். இவர் பிரபலமான அசாமிய பாடல்களையும் பாடினார். குறிப்பாக "கி நாம் டி மாடின்" இவர் பாடிய பாடலாகும். ஒடியா இசைக்கு இவரின் வாழ்நாள் பங்களிப்பிற்காக சங்கீத் சுதாகர் பாலக்ருஷ்ண தாசு விருதைப் பெற்றார்.

ஆரம்ப வாழ்க்கை மற்றும் குடும்பம் 
துர்கா சப்தமி தினத்தன்று பண்டித மோகினிமோகன மிசுரா மற்றும் பபானி தேவி ஆகியோருக்கு மகளாக மஜில்பூரில் பிறந்தார் மிசுரா. பின்னர் இவரது தந்தையின் வேலை காரணமாக இவரது குடும்பம் கொல்கத்தாவின் செட்லாவில் குடியேறியது. இவரது குடும்பம் இசைக் குடும்பமாகும். இவரது தந்தை பண்டித மோகினிமோகன் மிசுரா மற்றும் மூத்த சகோதரர் முராரிமோகன் மிசுரா இருவரும் பிரபல பாடகர்கள் ஆவர். இவரது குடும்பப் பெயர் பந்தோபாத்யாய் (பானர்ஜி) என்பதாகும். பின்னர் இவரது குடும்பத்திற்கு 'மிசுரா' என்ற பட்டம் வழங்கப்பட்டது. இவரது தந்தைக்கு 'காசி சங்கித் சமாஜ்' சார்பில் 'பண்டித', 'சங்கித்ரத்னா', 'சங்கித்நாயக்' ஆகிய பட்டங்களும் வழங்கப்பட்டன.

பணி 
இசையமைப்பாளர் பாலக்ருஷ்ண தாஸ் 1960-ல் ஸ்ரீ லோகநாத் என்ற ஒடியா திரைப்படத்தில் முதன்முறையாகப் பாடல் ஒன்றைப் பாடும் வாய்ப்பை மிசுராவிற்குக் கொடுத்தார். இவர் பாடிய சில வெற்றி ஒடியா திரைப்படங்கள் சில: ஸ்ட்ரீ, கா, மலஜன்ஹா, அபினெத்ரீ, அனுதாப், கீ காஹாரா, அமதா பாதா, மற்றும் ஆதினா மேகா.

விருது 

 பாலக்ருஷ்ண தாசு விருது

மேற்கோள்கள்

வெளி இணைப்புகள் 

 Nirmala Mishra at IMDb
 Nirmala Mishra: Odia Music Songs Collection 

2022 இறப்புகள்
1938 பிறப்புகள்
அசாமிய நபர்கள்